# Djevica (znak)

### Izvor: Wikipedija

Djevica

Djevica (lat. Virgo) je jedan od 12 horoskopskih znakova. Osobe rođene od 23. kolovoza do 22. rujna rođene su u znaku djevice.

- Vladajući planet - Merkur
- Element - Zemlja
- Boja - zelena ( sve nijanse ),smeđa ( odnosno zemljane boje )
- Dragi kamen - smaragd
- Metal - Živa, aluminij, nikal
- Cvijet - Cvijeće živih boja, neven, tratinčica, endivija
- Životinja - Domaći ljubimci, mravi, kornjača, pas
- Voli - Analizu, računanje, red, preciznost

Djevica je simbol bogate žetve i plodnosti, po grčkoj mitologiji Djevica je personifikacija Demetre, boginje plodnosti i zemljoradnje. Demetra je s vrhovnim bogom Zeusom imala kćer Persefonu, a on ju je htio udati za svoga brata Hada, no Persefona je htjela svoju kćer zauvijek zadržati pored sebe. Na kraju se morala pomiriti da će Persefona pola godine provesti s njom, a pola kod Hada. Kad je Persefona kod majke, onda je proljeće i Demetra je sretna, a jednu trećinu provodi u podzemlju i onda Demetra oduzima zemlji plodnost i započinje ciklus bola. Djevica je jedini znak u zodijaku kojeg predstavlja žena.

Njen je element zemlja. Djevica odgovara šestoj zodijakalnoj kući koja simbolizira svakodnevni život, biljke, posao, zdravlje, medicinu, domaće životinje,zemljoradnju itd. To je pasivan ženski znak, promjenjive kvalitete, melankoličnog temperamenta. Djevica je znak koji teži savršenstvu, o svemu ima svoje mišljenje ( teško ju je uvjeriti u suprotno ) . Djevica drži do svoje obitelji i jako ju cijeni. Djevica stoji čvrsto na zemlji, stvari vidi onakvima kakve one doista jesu, a detalje usavršava do najmanje sitnice.

Ne prepušta se emocijama, sve se mora temeljiti na logici i svom životu mora dati red. Vladar djevice je Merkur koji stvara neproduktivan nemir, osjetljiv živčani sistem, a daje sposobnost za analiziranje, preciznost i matematiku. Ljubazne su u ophođenju s drugim ljudima, ali vole kritiku i u tome znaju pretjerati. Pridržavaju se ustaljenog životnog ritma i ne vole kada se to poremeti (imaju svoju koncepciju). Vole književnost, putovanja, vole različitost, vole prirodu, osobito biljke. Mrze nemarno jezično izražavanje, te neurednost. Viši tip djevice je duboki intelektualac, ima leksičko znanje, zanimaju je činjenice i traži jake dokaze te se rado poziva na autoritete. Njene odluke su duboko promišljene, slijede logiku te su objektivne. Obično se izgube u detaljima. Prema sebi su nepravedni i često im život izgleda kao da živjeti znači raditi, sve im mora biti po propisima i prevelikom kritikom si otežavaju život i odnose s ostalim ljudima.

## Ljubav

Djevica

Djevice nisu zaljubljive naravi. Djevica će se rijetko kad zaljubiti u tolikoj mjeri da joj ta ljubav zamagli njenu sposobnost logičkog razmišljanja. Jako su realne, a to ponekad zna povrijediti njene partnere. Djevice imaju dosta visoke kriterije za svog potencijalnog partnera. Traže od njega sigurnost, urednost, točnost, povjerenje, umjerenost, razumnost, smisao za analizu. Djevica je osoba koja svoje emocije i strasti uvijek drži pod strogom kontrolom razuma i sve one kojima slijepa zaljubljenost, vrela strast i pretjerana romantičnost pomute razum, smatraju neozbiljnima, infatilnima. U dubini duše imaju potrebu za razumijevanjem i shvaćanjem, ali ih više zanimaju igre nadmudrivanja i taktiziranja. Djevica dobro vlada svojim osjećajima i nikome ne dopušta da o njezinom privatnom i intimnom životu priča, a partner s djevicom treba imati puno strpljenja. Djevica zna biti jako strastvena u vezi sa svojim partnerom i tom svojom sposobnosti pokušava ovladati njime ( ali onemogućuje partnera da tu taktiku primjeni i na njoj ). Neumorna je i uvijek spremna na različite mentalne testove, provjere i analize. Djevica teži savršenstvu, tako i njen partner mora odgovarati toj njenoj težnji. Djevici je vanjski izgled partnera jednako važan, kao i njagovo psihičko stanje, te inteligencija. Djevice sve rastavljaju u najsitnije detalje, bez obzira da li je riječ o poslu ili ljubavnoj romansi. Kod neki partner ili partnerica padne u djevičinu mrežu, on ili ona se teško iz nje može izvući. Premda djevica svojim ponašanjem zna naljutiti partnere u isto vrijeme oni postaju i ovisni o njoj ( jer u njoj vidi savršenstvo, premda sama djevica sebe nikad ne gleda na taj način i uvijek misli da može biti još bolja.

## Posao

Vrlo su korisne i vješte u uvjetima kada nešto treba stvoriti iz ničega, ali samo pod uvijetom kada su zainteresirane i to materijalno, nikako drugačije. Vole materijalno posjedovati i često imaju razrađen plan kako do toga i doći. Pravi je posao za njih gdje god se traži analiza, logika i matematika, oni su jedan od najinteligentnijih znakova zodijaka. To su marljive osobe, uspjeh postižu osobnim radom, nastojanjima i naprezanjima. Vrsni su kirurzi, vojnici, pomorci, botaničari. Ove osobe cijene čast, ali još više novac, vole učiti i spretne su naučeno znanje dobro iskoristiti i unovčiti.

## Muškarac

Muškarac djevica je spretan s alatima, precizan, točan, škrt, taktičan i besprijekorno čist i ugodan. Ukoliko je vojnik slijedi taktiku, ne strategiju. On je stvoren da ostane neženja jer ne želi s nikim dijeliti svoj imetak. Treba izbjegavati alkohol i puno hrane, jer ima osjetljiv probavni sustav, jetru, želudac i crijeva.

## Žena

Žena djevica je šarmantna bez obzira na godine. Izrazito su lijepe, visoke, skladne figure, pravilnog, simetričnog lica, visokog čela te izrazito velikih i uočljivih bistrih očiju. Praktična je, dobra majka, voli čistoću. Od obitelji zahtijeva da jedu i spavaju u isto vrijeme, ukoliko je kućanica postaje opsjednuta čistoćom. Premda na prvi pogled djeluju hladno, U spolnim odnosima je vatrena i do svakog detalja nastoji zadovoljiti partnera( jer kao i u svemu ostalom i u tome želi biti savršena.

## Dijete djevica

Dijete djevica je veselo i brzo, a istovremeno je mirnije i smirenije od djece ostalih znakova, što predstavlja kontradikciju koja nagovještava buduću naizmjenično smirenu i nervoznu osobu. Djevica vrlo rano pokazuje izbirljivost prema hrani. U većem društvu i pred strancima može biti šutljivo, dok je u obitelji vrlo pričljivo. U školi su djeca djevice često ljubimci nastavnika, najlakše ih je disciplinirati, pažljivo uče svoje lekcije, a kritiku ne podnose najbolje, od nje se mogu razboljeti i zato je treba koristiti štedljivo. Efikasni su i pouzdani mali ljudi, prilagodljivi, moralni i pažljivi.

Njima treba puno igračaka, vole slušati priče i svakako im treba omogućiti potpuno obrazovanje, jer spoznaja da znaju manje od drugih pretvara ih u nervozne introventirane osobe. Dijete djevica neće nikada pokazati koliko mu je stalo do fizičkog znaka ljubavi, ali to snažno utječe na njegove buduće odnose. Ego djevice treba dosta ohrabrenja i zato treba malu djevicu velikodušno obasipati poljupcima, iskrenim komplimentima i ohrabrivanjem.

Djevice studenti žele znati sve činjenice, često dovode u pitanje i autoritete ( ako smatraju da griješe ), ali žele znati što stoji iza znanja u knjigama.

## Zdravlje

Ima osjetljive probavne organe, mnoge smetnje su psihosomatske i neurovegetativne i kada bi se prepustila životu, a manje analizirala život bi bio puno ljepši njoj i okolini s kojom živi.

## Literatura

- Lončarić, Maja, Astrologija - Što zvijezde govore o nama, Izdavač:TKP "EVRO", Beograd, 1991. g, ISBN 86-7627-004-X

12 astroloških znakova

Ovan • Bik • Blizanci • Rak • Lav • Djevica • Vaga • Škorpion • Strijelac • Jarac • Vodenjak • Ribe

Poznate Djevice

Rođeni u 1. dekadi -- 24. kolovoza • 25. kolovoza • 26. kolovoza • 27. kolovoza • 28. kolovoza • 29. kolovoza • 30. kolovoza • 1. rujna • 2. rujna • 3. rujna
Rođeni u 2. dekadi -- 4. rujna • 5. rujna • 6. rujna • 7. rujna • 8. rujna • 9. rujna • 10. rujna • 11. rujna • 12. rujna • 13. rujna
Rođeni u 3. dekadi -- 14. rujna • 15. rujna • 16. rujna • 17. rujna • 18. rujna • 19. rujna • 20. rujna • 21. rujna • 22. rujna

Dobavljeno iz "http://hr.wikipedia.org../../../d/j/e/Djevica_%28znak%29.html"

Kategorija: Astrologija

##### Views

- Članak
- Razgovor
- Trenutna inačica

##### Traži

##### Drugi jezici

- Deutsch
- English
- Français
- Italiano
- Lëtzebuergesch
- Slovenčina
- Тоҷикӣ
- ไทย